Diari Oficial de la Generalitat Valenciana


Sumari del DOGV 7789, del 24-05-2016 (2016/3309)

Notificació de la sentència dictada en el procediment de divorci contenciós número 639/2013.
--------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3309


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el procediment de divorci contenciós número 639/2013. [2016/3309]  
Olaya Sagaribay Esteve, secretària judicial del Jutjat de Primera Instància número 2 de la Vila Joiosa, faig saber que en el procediment 639/2013 d'aquest jutjat de primera instància i instrucció, seguit a instàncies d'Ana Lucía Procel Donoso contra Pedro Pablo Moreno Orozco sobre divorci contenciós, la jutgessa M.ª Luz Ruiz Berbis ha dictat la següent sentència la dispositiva de la qual, literalment, és com segueix:  
  
«Estime la demanda interposada pel procurador Julio Costa Andreu, en la representació acreditada en actuacions, decrete la dissolució per divorci del matrimoni format per Ana Lucía Procel Donoso i Pedro Pablo Moreno Orozco, que es va celebrar a la ciutat de Riobamba, província de Chimborazo (Equador), el dia 20 de setembre de 1998, de manera que queden revocats tots els consentiments i poders que qualsevol dels cònjuges haja atorgat a l'altre, així com el cessament de la possibilitat de vincular els béns privatius de l'altre cònjuge en l'exercici de la potestat domèstica, i dispose la dissolució del règim economicomatrimonial, així com l'adopció de les mesures següents amb caràcter definitiu:  
1. S'atribueix a la mare, Ana Lucía Procel Donoso, la guarda i custòdia dels dos fills menors del matrimoni, [...] i [...], sent-ne compartida la titularitat de la pàtria potestat.  
2. S'estableix el següent règim de visites a favor del pare en relació amb els seus dos fills menors:  
- Caps de setmana alterns, des de les 10.00 hores del dissabte fins a les 21.30 hores del diumenge.  
- Vacances de Setmana Santa i Nadal per meitat de forma alterna; la mare començarà la primera meitat dels anys parells, i regirà el mateix horari esmentat en l'apartat anterior per a recollir i tornar els menors.  
  
- Vacances d'estiu per meitat i distribuïdes per setmanes alternes; correspondrà alternativament al pare i a la mare cada una de les setmanes; la mare començarà la primera setmana dels anys parells, i regirà el mateix horari esmentat en l'apartat anterior per a recollir i tornar dels menors.  
?El pare haurà de replegar i tornar els menors al domicili matern.  
  
En relació amb el fill menor [...], l'anterior règim queda establit sense perjudici que, atesa la seua edat i la bona relació que manté amb son pare, ambdós puguen consensuar un règim distint.  
  
3. En concepte d'aliments a favor dels fills menors, Pedro Pablo Moreno Orozco haurà d'abonar la quantitat total de 300 euros mensuals (150 euros per cada menor) fins que els fills adquirisquen independència econòmica, quantitat que haurà de ser ingressada per mesos anticipats, dins dels cinc primers dies de cada mes, mitjançant un ingrés en el compte corrent de La Caixa número [...], la titular del qual és Ana Lucía Procel Donoso, i que serà anualment actualitzada segons les variacions que experimente l'índex general de preus al consum publicat per l'Institut Nacional d'Estadística o organisme que el substituïsca. La pensió d'aliments fixada ha de ser abonada des del moment de la interposició de la demanda, el dia 21 de juny de 2013.  
4. Ambdós progenitors abonaran a mitges les despeses extraordinàries dels dos fills menors, incloent-hi les de sanitat i les d'educació que no estiguen compreses en la gratuïtat sanitària i d'ensenyament, respectivament.  
No és procedent fer especial pronunciament sobre les costes causades.  
Notifiqueu aquesta sentència a les parts i feu-los saber que, en contra, pot interposar-s'hi un recurs d'apel·lació davant d'aquest jutjat en el termini de 20 dies, a comptar de l'endemà de la notificació.  
  
Una vegada siga ferma aquesta resolució, remeteu-ne un exhort al Registre Civil Central perquè l'hi inscriguen.  
Aquesta és la meua sentència, que pronuncie, mane i firme.»  
  
I perquè valga de notificació amb els advertiments que conté al demandat, Pedro Pablo Moreno Orozco, en parador ignorat, expedisc aquest edicte perquè és publique en el Diari Oficial de la Comunitat Valenciana.  
  
La Vila Joiosa, 15 d'abril de 2016.- La lletrada de l'Administració de Justícia: Olaya Sagaribay Esteve.